讀潘兄寫--ê tsit 篇詞義系統，hōo 我想著 tsit 幾 ā 個月 hām 日本朋友語言交換 ê 經驗，用 Hō-ló 換日語，換 kah 尾--ah，有 1 件代誌 tiānn-tiānn tī 頭殼內轉 se̍h：日本人做代誌有影真點陳（tiám-tîn）。
直：（gia̍h 手機 á）A 娟，你 beh 下班--ah-bē？
娟：（用面 kap 肩 kah 頭 kā 電話手 夾--leh，無閒 teh tshuē 文件）Tsit-má 幾點？
直：六點半--ah-neh。
娟：我七點來走。
出門正斡向 (ǹg) 南，過 hit-ê nā 歹運 tio̍h 等 beh 2 分鐘 ê 青紅燈路口，koh 行 tsi̍t-tè--ah，kah hit 條細細條 á、暗時做無 siánn 鬧熱 ê 夜市 á ê hit 條路，有 1 間賣早頓 ê 店，tse 是 tsîng-kah-tann 我 tshuē-tio̍h tsit-khoo 圍 á 獨 1 間賣早頓 ê 所在（便利商店 lia̍h 外），m̄-tsiah ta̍k 早起--起-來，攏來 tsia 交關。
社會上有 bē 少人 tiānn-tiānn 用「揮別悲情」(kap 悲情相辭) 、「把握當下，創造美好的未來」(把握現此時，創造 lè-tàu ê 將來) tsit 款無營養 ê 舖排話，來走閃反省 ê 責任，am-khàm ka-tī pîn-tuānn koh 無知 (bû-ti) ê 實情，我想 beh kā ē-kha tsit 條新聞送--in，hōo in 想看 māi，是德國人 khah 閒虱母，ia̍h 是 lán 人 m̄ 知 thang 見笑？